**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: "Изграждане на база и склад за инертни строителни материали и съпътстващи обекти в поземлени имоти с идентификатори 39709.23.4, 39709.23,5 в землището на с. Крета, община Мездра“ с възложител: Ж\*\* В\*\* К\*\*, гр. Враца, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда изграждане на база и склад за инертни строителни материали, както и съпътстващи обекти. Имотите с идентификатори 39709.23.4, 39709.23,5 се намират в землището на с. Крета, община Мездра, са земеделски земи, с НТП „нива“, категория „шеста“, собственост на възложителя.

Предвижда се в базата да се складират ограничено количество инертни строителни материали, сепарирани по видове, за строителни ремонти и благоустояване на територията на селото и съседните населени места. Предвижда се изграждане на метална постройка и термопанели с площ до 400 кв. м, в която да се съхранява строителна едро и дребно габаритна техника.

Достъпът до имотите е осгурен от път, намиращ се от южната страна.

Направено е водопровдно отклонение за захранване с вода. Захранването с ел. енергия ща са извърши съгласно предписанията на експлоатационното дружество.

За формираните отпадъчни води се предвижда на по-късен етап изграждане на водоплътна изгребна яма.

Реализацията на ИП не е свързана с отделянето на наднормени емисии от вредни вещества в атмосферния въздух.

ИП не е свързано с генериране на отпадъци.

На площадката на обекта няма да има опасни химични вещества.

Инвестиционното предложение попада в обхвата на т. 10 „инфраструктурни инвестиционни предложения“, буква „б“ „за урбанизирано развитие, включително строителство на търговски центрове и паркинги“ на Приложение № 2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл. 4 „а“, ал. 1 от Наредбата за ОВОС постъпилата документация е изпратена на Директора на Басейнова дирекция “Дунавски район” - Плевен за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ - Враца становище на Басейнова дирекция “Дунавски район”, реализацията на ИП е допустима спрямо целите и мерките, определени в ПУРБ Дунавски район за периода 2016-2021 г. и ПУРН Дунавски район за перода 2022-2027 г, и не се очаква негативно въздействие върху водите и водните екосистеми, при спазване на мерките, посочени в т. 1 и законовите изисквания посочени в т. 2 на становището.

**ІІ. По отношение на изискванията на чл.31 от Закона за биологичното разнообразие (ЗБР):**

ИП **не засяга** защитени територии по смисъла на *Закона за защитените територии* (ЗЗТ) и **не попада** в обхвата на защитени зони съгласно *Закона за биологичното разнообразие* (ЗБР).. Най-близо разположените защитени зони, на 4,500 км са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008 г. на министъра на околната среда и водите (обн. ДВ, бр. 105/2008 г.).

Инвестиционното предложение **попада** под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

*Копие от писмото е изпратено до община Мездра, с. Крета и БДДР.*

/отговорено от РИОСВ-Враца на 09.05.2024 г./